Iveki.

“ Isigidimi ” sivakalise ukuba iramente zonke ziya kubhekisa umtandazo wokuzitoba ku Mdali ngeveki etatela ku 6 January kuse ku 13 January, 1889.

Intlanganiso ye Kwata ye Bandla elipe- twe ngu Rev. W. J. Hacker, Egcuwa, iya kuba ngolwesi-Ne, 3 January, ze ngosuku olulandelayo, 4 January, ibe yintlanganiso ka Rona.

Umpati we Robinson Company kwele Golide, udliwe £3 10s. ngu Rulumente wama Bhulu ngokuhambisa umashini wake nge Cawa, apule umteto osand’ ukumiswa kwelozwe wokuba, wonke umsebenzi mawume ngolo suku lungcwele. Amangesi aqelene nase Dayimani apo kuko “ imali ka Satana ” esetyenzwa nge Cawa.

Abatshate bekwel’ emtini.—U Jeremiah Simpson no Miss Miranda Ellsworth wase Norwich, bebe filishana, baxabana ngobunye ubusuku emdanisweni batetelana kakubi pakati kwabantu. Kungene umfundisi u Rev. Mr. Jay xa itetiswayo lento sebete nqadalala abadanisi. Ute ukuyidungudelisa lento umfundisi watata ifidyoli wayibeta, kwahlekwa, kwadaniswa kwada kwase kuseni. Ekundulukeni, umfundisi uhambe naba bantu babini, kuba seleqonda ukuba baya kwenzakalisana bebodwa. Bate xa bacanda eludadeni gqi inkunzi yenkomo, yonda ngabo, kwaqala umyeni wacela ko- xongo ukuya etyolweni wakwela emtini, walandelwa yintombi nomfundisi. Ilijikajikile le nkunzi ityolo labonakala lilincinane, umfundisi wayifunqula intombi wayikwelisa kumti osecaleni kwalo ukwele umyeni, naye wakwela komnye. Kute sekumzuzu bexome- kekile kule miti, igquba inkunzi ngapantsi, wati umfundisi—eli lishwa lihla ngenxa yale ngxabano ninayo, ihla bekukado kusitiwa tshatani.—Bati ke bobabini, sitshatise maneli! Waseleyiquba inteto yomtshato umfundisi, yehla inkatazo xa bolula ingalo ukuba babambane. Kute xa kunjalo kwavela inqwelo base besihla sebe tshatile.

Umlungu ongu George utyibilike eliweni le Table Mountain yase Kapa waqengqeleka waya kucolwa ezantsi selefile.

Ngolwesi-Ne olugqitileyo imantyi yase Bhayi ibibiza amagama omtshato ozakubako pakati ko James Paynter no Miss Ann Roubone, akwabiko bani uvelisa salelo. Intlanganiso ibiligqweta nesandla semantyi namadindala ambalwa namabanjwa.

U Rulumente ukupe isaziso asibhekisa ku Bongameli bezikula, sokuba bangaziguquli i Holide ezimfutshane zika March no September, zingabiko ngokutanda kwabo ukuze ngo June no December benze i Holide ezinde.

Inkosi Umhlontlo use Lusutu. Kutiwa sisichi esihamba namadoda amatandatu axobileyo—yinto engabuzwa nto bani.

Le ngxoxo yokutshata kwabafana bebancinane yeyokuqwalaselwa ngumzi kukangelwe okokuba eyona nto iyiyo kutshata selemdala na umntu nokuba kutshata esemncinane. Lento iqutywa kwa Nomaheya, noko ngati asiyiyo, kuba apo kutshata nentwana eziminyaka ilishumi line sibhozo.

Kumnyadala wokubekwa kwe Sibonda sase Mgqakwebe ka Mdingi kuvakala iqela lamadoda alingxameleyo elo wonga lobubonda, kukankanywa o Messrs. Samuel Sitela, S. N. Mlungwana, Jacob Dikweni, Tom Sambula no Jamjam Ngcetane. Kuko nezwi lokuba kuyiwe kukutshwa u Mr. S. Dikweni e ofisini e Cacadu abe nguye otabata indawo ka yise yobubonda. Umpunga womzi ufuna u Mr. Jacob Dikweni, kodwa into eyakugweba linani labantu eliyakufuna utile mhla kuvotiswa yi mantyi.

Omnye wabavumi abapambili be kwayile yama Wesile antsundu ase Qonco ute lakuba namalola ilizwi lake ngokuhlwa kolwesi- Hlanu olugqitileyo waya kulivula ngegqabi lika lonji, elisuke lona lagqita emqaleni laya emalungwini, bafika onomyayi bakomkulu iyinqaba ukusuka. Bamtabata bamsa emtetweni apo kutiwe makazihlanzise nge shumi lesheleni, engenalo ahlale entolongweni iveki lide lipume emalungwini igqabi.”

Kute kakalala intsapo ngumkuhlane emazantsi Engqushwa. Esase Tyityaba isikula sesineveki ezimbini sivaliwe ngenxa yawo. Sivalwa ngemvume yo Mhloli wezo zitili, u Mr. H. Nixon, B.A., (London),

Siyayibulela i “ Plan ” ye Ramente yama Wesile ase Bhayi esiyitunyelwe ngesisa. Imbonakalo yokwabiwa komsebenzi we Lizwi yalata impilo. Into esingayiqondiyo ngalamagama Amangesi ukuba afakelwe ntonina kuba akanazalatiso e Planini. Siya vuyiswa sakutunyelwa zizihlobo Izalatiso ezinje.

Kufike abahambi emityinweni yase Rini, bapiwa indawo yokulala. Kusile uvuke umninindlu wapuma ne nkomo zika Mr. Stanton, waye umnikazindlu emana ukuzi- bika ukungapili. Upiwe iyezana ngomnye wabahambi, suka wafa kwangalo mini, knfunelwa ukuba ubulewe ngulowo mchiza womhambi.

IziQingata eziya kuhanjwa yi Jaji ngexa  
elizayo zimiswe ngoluhlobo : I Bhayi, Tina-  
ra, Rafu, Nyara, Somerseti, Kaladokwe,  
(ne Metele), Kolesbere (ne Hopetown),  
ziya kuba ne Jaji yazo zodwa ye Supreme  
Court, esuka e Kimberley namagqweta akona.  
I Qonce, Bhofolo, Monti, Komani, Bekesdo-  
lopu, Dodoloro, ne Alvani, ndawonye ne  
Gcuwa, Umtata, ne Kokstad zihanjelwe yi  
Jaji esuka e Rini.

Imingxuma ye golide yase Johannesburg  
inconywa ukutyeba.

Iponana engu W. C. Stone, e Maritzburg,  
e Natal, eyahlaba nge bhoso i sweetheart  
yayo, intombi engu Miss White ngokusuke  
imale, igwetyelwe ishumi leminyaka entolo-  
ngweni esebenza nzima.

Umfana ongu G. C. Carnell usezandleni zomteto e Durban, ese Natal, ngokuba imali ye Assurance Trust Company eli £1,972 8s. 7d. Kulahleke nama waka amabini eponti aranelwa kwakuye.

Ngobusuku be 6 December u Mr. James Pricione wase Maritzburg upume endlwini yake waya esitilini, ute ebuya wafika lutshixiwe ucango, kuvakala imigu nokungati kuko into erwitshwayo pakati egumbini lokulala; ujikele wangena nge festile wafika umfazi wake selepantsi erutana ne sipompotela so Mtshaka sifun’ ukumdlwengula, waziposa kwabambana. Ukupe imela wamtena, wasiwa ehospatala, apo abonakala bupila. Umtshaka selesiwe entolongweni, waziwa apo ukuba ngulo ubesand’ ukuba impahla ku loliwe.

Udaba oluvela e Yeputa luti u Naib umpati wondiyalwa abavingcele i Suakim ungxweleriwe.

Afikile amanene ase Ngilane azingcibi zokudlala ibhola apetwe ngu Major Warton.

Kubuye kwanyulwa kwa u Mr. Pearson ukuba abe yi Mayor epete umzi wase Bhayi.

Inkundla enkulu ye Jaji e Kapa iti imantyi yase Kimberley ayinagunya lokupulupula isimangalo sika Mr. Lord omangalele amagama avotele u Mr. O’Leary ate kanti ngawabantu ekudala bafayo. U Mr. Justice Smith akavumelananga nezinye ijaji, ute ilungisile ukuyipendla lento imantyi, waye u Chief Justice de Villiers no Judge Buchanan besiti elotyala lele Nkundla Enkulu ye Jaji.

Imalike yase Kimberley:—Umbona 1ls. to 12s. ngengxowa ; umgubo, 17s. to 20s. ngengxowa ; umququ 16s. ngevolo ; ihabile 8s. ngekulu; itapile 16s. ngengxowa; ingqolowa 12s. ngengxowa; imbewu yeha- bile 15s. ngengxowa; amaqanda l0d. nge dazini.

U Nkosi u Somkeli utunyelwe yi Rulu- neli yase Natal ukuba aye kuhlala elalini ye nduna engu Yamela.

Kuke kwamana ukulahleka imfakadolo ekampini yamaqakamba ase Mount Ayliff zingabi namkondo, kude kwafumaneka ukuba zibiwa ngabafana abaqeshwe kona bazitengise ku Mampondo. Omnye umfana ubanjiwe, omnye uye kwele Golide.

I Ruluneli yase Natal ikupe isaziso so­kuba wonke umhlaba omiwe zi nkosi ezingo Mncamana, no Sibonda, nabantu bazo uhlonyelwe kowakwa Zulu opetwe yi Nkosa- zana.

Kuloliwe obesuka e Estcourt, e Natal, kwapuke i asi kwi nqwelo epakati zase zijika zonke ezise mva kwayo zapuka kakulu, ibizeze mpahla kungeko bantu kuzo.

Ematyaleni alapa e Qonce, ngo-Mvulo ogqitileyo, December 17, u Rev. Charles Pamla ube mangalele i “ boy” abeyiqeshele ukubhexesha, yase Gwiligwili, engu Mhlaba, ngokusuka izimele ingayi gqibanga inyanga yayo, Esikobeni, pesheya kwe Nciba. Uyi tumele ngamapolisa ukuba aye kuyibamba kowayo. Igwetywe ukuba izikulule nge ponti, iti ukuba ayinayo ihlale iveki ezi­mbini entolongweni isebenza nzima. Iti yona yagxotwa kuba yapula indlebe ye puluwa, u Rev. C. Pamla ufunge ukuba izimele.

Kucolwe isidumbu sosana emlanjeni ezantsi kwelali yase Monti lutandelwe nge ndilokwe selu nentsuku lufile. Usafunwa umenzikazi wobo bubi.

Amahulekazi Amalaukazi amabini alapa, u Johanna no Sana, ebe siwe ematya­leni ngo-Mvulo ogqitileyo ngokuhamba esalalela amadoda ebusuku. U Johanna udliwe £2, engenazo ahlale inyanga entolo- ngweni ; u Sana udliwe £1, engenayo ahlale iveki ezimbini entolongweni.

Ngolwesi-Tatu olugqitileyo kubonwe orebe ababini eNxaruni ezizibeni.

Umbendeni uvuke pantsi kumandla opa- kati kwe Nciba no Mtata.

Amangesi ase Monti ati ilali yabantu abamnyama mayifuduke yonke ngase delopini iye kuma ngakumhlaba wase Tshatshi.

Imbambano ebi pakati kwabe Lungu na­bantu aba Ntsundu base Qunqu, kufupi namalahle ase Ndwe ibiye kulanyulwa ngu Gwebecimile imantyi yase Monti. Kute kwakufika ingxelo yake ku Rulumente basebe qiniselwa abe Lungu kwezo fama baziqeshileyo. Ingxelo ikomnye umhlati.

Umka William James, wase Kapa, kuse efile, yabanjwa indoda ngokuranelwa ukuti imbulele ngokumbeta, usaza kuqangqululwa li gqira.

Liti ipepa lase Kokstad ikehle elidala elimalunga namashumi asitoba iminyaka ubudala, liye kubanjwa emzini walo lipolisa lomntu omnyama ngokuswela imali yerafu. Kufikwe lisifa kakulu, laqutywa noko, yaye le rafu kuqukwa neyo nyana balo, pofu benemizi yabo nenkomo. Kukulile ukufa entolongweni, lakutshwa ngosuku lwesi hlanu ngokubonwa ukuba liza kuqaukela kona. Lihlangene nosapo lwalo lusiza ne sileyi, kwada laqauka kwa lisati qata ukufika ekaya.

Abapati be dolopu yase Qonce bati ma-  
kufunwe umteto wokupelisa ukupata induku  
esitalatweni, kuba abantu abantsundu bati  
 bakuqombota batande ukubetana.

Siqetulwe zi Jaji zase Rini isibheno sika  
W. Sambula owaye melwe ngu John Mbane  
 ngamatyala ake ku Mr. Prinsloo ayi £24 16/.  
Imantyi yase Xalanga yayimgwebile u  
Sambula wabhenela ku Meja wagwetyelwa  
apo; wabhenela ezi Jajini u Prinsloo. Za-  
mgwebela nendleko.

Inkosi engu Busheri yoyisiwe ngama Jamana entla kwe Zambezi, yatshatyalaliswa inqaba yayo ese Bogomoyo.

U Rev. Charles Pamla, ngo 17 December, ube mangalele, kumatyala ase Qonce, u Juni Mgwayi wase Xukwane, obesilusa inkomo zake waza wazimela ngomhla we 16 October. Ubeye kubanjwa ngamapolisa kweso sika Kama, Ite imantyi isa kubuza ku Mr Pamla ukuba lomntu wazimela ninina wati wazimela ngomhla we 18 October; yasuka lonto yapambana nenteto ye samana abanjwe ngayo umntu kuba iti yona wazi­mela ngomhla we 16 October. Ite imantyi makagoduke akanatyala kuba akasimelanga ngalowo mhla wa 16.

U Rulumente ukupe isaziso sokuba amanene azimisele ukungena elugqatsweni lokunyulwa koza kutabata indawo eshiywe ngu Nkanunu Tghambuluka Endlwini ye Ngwevu kwi mbuto yo Mbuso makatumele amagama awo kuye aziwe pambi kosuku lwe 14 January, 1889.

Amadoda ase Ncemera, u Matame no Klaas badliwe iponti emnye yi mantyi ngokungayi gcini impahla yabo beyazi ukuba ine bhula ; u Joseph Combela wadliwa ishumi ngokungayi kuxelela umhloli we Bhula ukuba iko emhlabeni wake; u Tape wasinda ezi nzitsheni.

Kubanjwe amasela amatatu esika Siyoyo kwa Valelo. U Valelo utumele isigitshimi ku Siyoyo sokuti isela lilinye malibhatalwe ngeshumi lenkomo, ukuba azirolwa uya kuwabulala omatatu. Ute u Siyoyo ukupendula abobantu abana nkomo. Asikazi into eyakwenzeka. Isihla nje lento bekusand’ ukuvingcelwa omnye umzi kwesika Valelo yimpi ka Siyoyo yazitimba zonke imkomo zawo yagwaza amadoda amabini xa apumayo endlwini, yafa enye, yangxwelerwa kakubi enye.

U Annie Passe udliwe i £2 engenazo inyanga entolongweni, ngokuti akutya igqabi lika lonji amane ememeza efundekela abantu abangalityiyo.

Omnye untamnani wo Mtshaka u Tshapu, umenzi wemiliza, utenge utyalwa e New Town wabusa komkulu untamnani u Gentilimani obutabate wabusa kumadindala. Busapandwa ubunyaniso bokokubamba.

Umtshaka ongu Bill ube imela nezinye intwana-ntwana kwa Mr. Jay’ apa e Qonce wagwetyelwa inyanga entolongweni.

Zonke izihlobo zetu ezingabaxasi betu kulomzamo wokupakamisa esisibane siyi Mvo Zabantsundu sizinqwenelela impilo ende ne

KRISMESI EMNANDI.

Imvo Zabantsundu.

NGOLWESI-NE, DEC. 20, 1888.

YENZANI UTANGO LWE NTSINDE,

ASISOKUYEKA ukumana si-  
zingisa ukuyaleza umzi uku-

ba mawulungiselele unyulo lwenene  
eliza kutabata indawo eshiywe yi  
Nkanunu kwibandla le ngwevu  
embusweni. U Rulumente sele

kupe umemezo lokuba wonke ubani oceliweyo waza naye watanda uku­ngena kumnyadala ozakubako wo nyulo makalitumele igama lake e Kapa azokwaziswa abantu bonke ngokukodwa abelilizwe litabatela ekungeneni kwe Xesi elwandle kuse kwa Adam Koko liquke na Batembu bonke ne Gqili. Le mfazwe yale voti ngati isaya kufana kwaneye Nkanunu, le isishiye neli langa eselibizwa ngaye ngoku, sitsho ngo­kuba umzi omhlope wahlulelene wodwa, uhamba eyawo indlela no ntsundu, indawo alablana kuzo namhla lamaqela zimbini. Eyoku- qala ngu loliwe opuma kulo wakwa Komani anqunqe aye kungena kovela e Bhayi ukuya kowase Kapa oya e Dayimani. U Dr. Egan ke wayete kwakoluya gqatso lwake no Nkanunu waxela mhlope ukuba uya kuxhasa ubu Rulumente buka Sprigg, bakolwa kakulu ke ngu­ye abelungu ngezo zizatu. Ikwa yileyo mihlaba ati makanyu- lwe ngayo nanamhla u Dr. Egan. U Mr. Hughes ute yena ungum- meli wamacala omabini, umntla nomzantsi, umelwe kuwalungiselela ngokufanayo kungabiko lidlela elinye. Uti lengxoxo yo loliwe iya kuxutyushwa kwi nkundla ye kaba, yoza kweye ngwevu inkundla seyi- gqityiwe sekufunwa imvume yodwa kubo. Uti ke yoti ukuba inkundla ye kaba igqibe kwelokuba uloliwe oyakulungela bonke ngose zantsi opuma ku Ndlovukazi akasokuyi tyala leyo ingqibo ; yoti ukuba ibo- ne opezulu wase Molteno ukuba nguye ofanelekileyo akasokuyichasa naleyo. Ngapezu koko akasokuba likoboka eliya kulandelana no Sir G. Spigg, womxasa kodwa xa enze imiteto elungileyo amlahle akuga- xaza.

Eyesibini ke indawo ekwahluke- nwe kuyo ngalamaqela, neyona sahlukana kuyo nabazwana betu abamhlope yilento ayiyo u Mr.

Hughes yokungazinikeli ebukonzini  
besitixwana esingu Sprigg. Yeyona  
nqobo ke leyo ne qina apo umzi  
ontsundu uxinge kona. Umzi  
ontsundu ufuna ummeli otembeki-  
leyo, oyakuti kwakucetywa ama-  
yelenqe okumanyisa kofileyo kuba  
emnyama awacase ngomxhelo wo-  
nke. U Mr. Hughes lo ngu  
‘ Tambo ’dala kade bemqongqota ’  
kuba asikuqala namhla ukuya e  
Palamente, akazange awuhlungise  
umzi, etembekile ukuba akasoze  
enze nto yokuwulilisa, ngapezu  
koko uya kuwalwela amalungelo  
nemfanelo zomzi ontsundu zaku-  
nyatelelwa pantsi zintshaba zawo  
Kufuneka ukuba umzi ubiye utango  
olunqabileyo olufana nolwe ntsinde  
ukubiyela ivoti zawo ukuba kunga-  
biko noko inye eyakutatamba iye  
kweyela kwelinye icala.

Ivoti zala maqela matatu zininzi,  
—eya Mangesi, eya Mabhulu, neya  
Bantsundu. Inye into efunekayo,  
kukuba umzi ontsundu ubambisane  
wonke ngento oyenzayo, kungabiko  
zivoti ziya kupepeteka nezaqwiti  
ze nteto zaba hanahanisi. Maba-  
balwe baqondwe bonke abantu  
abane voti kwindawo nganye, inga-  
bi yinto yomlomo wodwa yokuti  
siya kuvota unantsi, babe abavoti  
kungaziwana nabo. Makwenziwe  
intlanganiso ezininzi baqondiswe  
abangekayi qondi lento iyivoti, ati  
amatyesha ahanjelwe ngamanye  
kwi ndawo akuzo ukuze mhla ku-  
votwayo kungabiko noko amnye  
oya kuhlala ekaya. Yenzeleni  
utango lwe ntsinde ivoti yenu ukuze  
inganipuluki.

Amanqaku.

Abafundi betu mababe bayibonile ingxoxo ebi kwipepa leya gqitayo “ Iyenqele lama Bhulu.” Zezonto ke ezibangele ukuba Imbumba yama Bhulu siyichase kwanalo Rulumente upetwe yiyo. Kumhlope ukuba ama Bhulu into asebenza yona kukuba abantu aba­ntsundu bangabi naso nesiqiti somhlaba ongowabo. Liti ipepa lawo elikulu lonto isenziwa nje kuncediswa indalo kuba umntu omnyama emelwe kuba sicaka eyake indawo entlalweni. Lo Rulumente wo Sprigg no Nkanunu uxa- swa yile Mbumba kuba ejonge kulonto empatweni yake. Lento mayiwavule amehlo amakowetu avotela amanene aya kuxasa lo Rulumente ukuba ahlale ehleli ebu Rulumenteni kuba ezakupata bonke abantu ngokufanayo. Ugxoto lwaba Tembu emhlabeni wabo litupa lomsebe- nzi ohamba pantsi walo Rulumente ulaulayo ngoku.

Le mpato ihamba pantsi yama Bhulu nalo Rulumente iya kuwotusa amakowe­tu, kodwa ke kuko into eyakuwatomaka- lalisa le yokwazi ukuba nakuma Bhulu kuko amadoda amoya mhle ngakumntu ontsundu. U Mr. Hofmeyr kudala wazahlulayo yena kweliqela lama Bhulu elizimvo zivakaliswa yi *Zuid Afrikaan,* nati asinankolo ukuba angade u Mr. Hofmeyr abacinezele abantsundu ngoluhlobo iti i *Zuid Afrikaan* mabacinezelwe ngalo. Isekela lika Mr. Hofmeyr ngu Mr. Theron osand’ ukunyulwa kunye no Mr. P. J. Du Toit, bebegqatswe no Messrs. P. Watermeyr no H. J. van Zyl abaxasi baka Sprigg. Entetweni ayenze e Richmond u Mr. Theron ute xa ateta nge mpato yabantsundu : — “ Lento inkulu kanye, ucinga ukuba eyona nto inkulu kukuba abantsundu bangayekwa ukuba babacingele abelungu ukuba babachasile. Umcamango wabanye abantu ngowokuba abantsundu batotywe bapatwe njengesizwe esoyisiweyo, ko­dwa lento ucinga ukuba ayinakuze yenzeke.” Ngama Bhulu apefumla ingca- mango ezinjengezi ayakwenza ukuba amakowetu angayoyikeli intlalo yawo ezayo. Nase Bhobhofolo abapumelelanga abaxhasi baka Rulumente, kwanase Malmesbury yilonto. Kubonakala ukuba imigagatyu yamabhongo e *Zuid Afrikaan* no Rulumente iyakupelela emoyeni!

OZIBULELE NGOKUNGAVAKALIYO.— U Dr. Campbell wase Warkworth, e New Zealand, uzibulele ngomhla we 5 September ogqitileyo ngokusela eli yeza kutiwa yi Chloroform. Kufunyenwe pezu kwe tafile yake incwadi ebhalwe nguye pambi kokuzibulala, iti: “ Wark­worth, September 5th, 5\*18 a.m. Oku kukungqinisa ukuba mna James Camp­bell, M.D., wase Warworth ute nge okanye pakati kwe yure ezine ukutatela kweli xesha lingasentla. Imbangi yokufa, yintliziyo eyapukileyo, ebangelwe kukungabi nako ukumelana nale ralasi iqalekisiweyo. Ngoko ke ndiya ziyaleza i juri ukuba zezi xele mhlope ukuba ‘ Ufe ngenxa yokuba ubesi bhanxa.’ Akufuneki *kuqangqululwa,* James Camp­bell, M.D.” Kuko esi sihlomelo kulo ncwadi siti:—Ndingatanda u Professor Holford, wase Melbourne, eyifumene intloko yam, ukuba kobako bani uya kuyitumela kuye. P.S. — Ngokukulu, ukuba kufikwe sendifile ndibulewe yi chloroform endizi seze ngokwam, ngoko ze ningafumane nipitizele ngam.—J. C.

Bambalwa, ukuba bako, abaseli bo- tywala abaqondayo ukuba bubakokelela eliweni bengaboni. Lento yenziwe leli nene lase New Zealand, elincwadi ikwi Nqaku eli ngasentla, ingqinisa inteto yomnye wama Tempile amakulu Antsu­ndu kweli lizwe. Waye teta entlanganisweni yawo e Bhayi, elinganisa uku- qubana okanye ukutsalana kwenxila no tywala. Uti yinto efana nale isa kwenziwa ngaba ntwana, omnye abambelele emagxeni omnye ngasemva eyiqubudile intloko, amana ukuti, “ Ndifikilena mkozi?” opambili ati, “ Hayi mkozi!” “ Ndifikilena mkozi ? ” “ Hayi mkozi! ”

Linxila ke lonto iti, *ndifikilena mkozi  
Umkozi* walo oli rolayo elisa kuleyelisela,  
*butywala.*

Kwintlanganiso yezibonda nabantu  
base Xalanga ngomhla we 21 November  
imantyi yaba Tembu u Levy wenze inte-  
to eyakubanceda ebitetwa kubo ukuba  
bayisebenzise ngengqondo zobudoda,  
iyakuba luncedo nakwabakuyiva abata-  
nda ukuhambela pambili entlalweni.  
Ute: Lisiko lake ukumana eba nentla-  
nganiso yomnyaka yokupulapula iziroro  
 zabantu nokubanika amacebo. Into  
yokuqala ubandezele kakulu kulento  
 yokuswela ubungcatu ibonakala iya  
inyuka ngokunyuka yonke iminyaka.  
Ute ngoku utywala bamazimba Kuselwa  
yonke imihla, inkoliso yabantu nga-  
na nabo ezindleleni zindongela ziyoli-  
leyo. Into elusizi ulutsha luziyikelele  
ekungcoleni, nase Koloni nakweli lizwe.  
Abona bantu bangabo ngamaxego la.

Makufunwe iyeza lalento, ngoko ne  
 brandi eyele gongqo kuyo amadoda .

Isipelo salento kutshabalala kohlala  
Imfundo yezikula zabantu abamnyama  
ayanele kuba yincwadi yodwa, ngekunge-  
nani ukuba isikula ngasinye besinemo-  
kolo nokuba zimbini babomana ukuse-  
benza kona abantwana besikula. Maku-  
fundwe ukusebenza ngezandla lulutsha  
lungabi ngamatelembisa azandla zita-  
 mbileyo, kuba imisebenzi efanele abo  
 ay iko. Yena uyoyika ngati koti kwakufa  
lamaxego anjengo Feltman, Mtengwane,  
Sigenu, Masamisa, Tele, Tiwani, Makasi,  
Tshokotsha nento eninzi yamanye kuya  
kuba kutshona kohlanga ukuba anisebe-  
nzanga niseko, nakuba kunjalo nango  
amadodana ambalwa “angumzekelo omhlo  
anjengo Pambani Figilan, no John Mbane  
nabambalwa abanye ekungabukekayo  
belandelwe ngamanye. Elixa nikulo  
ngumngcipeko, kobonakala esizukulwa-  
neni senu nokuba oluhlanga luya kuba-  
mbana ngezandla nabelungu. Enye into  
endiyipaulayo kuni kukutanda ukuxoxa  
ngombuso, kuko izibonda ezinengqo-  
ndo pakati kwenu ezinokuwagweba  
kakuhle amatyalana amancinane ngapa-  
ndle kokude nicite imali ngokuya ezi  
ofisini ngokungavani. Ndihlala ndiyi-  
yaleza lonto kuni noko aniva.

Abaxhasi be “ Mvo.”

Ngenx’ enezixakeko ngetuba lonyulo asi-  
banga nakuwahlokomisa amagama abamali  
ifikeleleyo ngenyanga engu September  
nengu October nengu November. Nangoke  
namhla. Abebetumele intlaulo ngeloxesha  
abamagama angabonakaliyo kulo mhlambi  
bosazisa. Sibulela kuni:—

*September,* 1888.—Messrs Henry Ntsiko,  
Julius Mlamla, John Delman, I W Wau-  
chope; Rev P J Mzimba; Messrs Tom  
Ngwendu, Booy Xhiya, P F Soga, J L  
Mdledle, Robert B Mlilwana, James M Kala,  
P Amosi, J M Gantile ; Misses Eliza Menze,  
Jane Lwana ; Messrs Stephen Fakwayini,  
A D Bowen, Thos Mzozoiyana, James Pugh,  
Saul Mankazana, J W Sepuru; Miss  
M A Kawa (Mrs Maigas), Miss A Jonga;  
Messrs J J Irvine & Co advertisements &  
subs (London and Kingwilliamstown)  
Quma Ndukuda, Robert Beauchamp, John  
Nojoko, Thos Sohalube, John Vena, John  
Seya, Langa (adv), Peter Mazwi, Thos  
Ngudle, K Bulungwa, S W Botha, James  
Ntsepe (adv) ; Revs M September, C  
Taberer ; Hon J P Bertram, M.L.C.; Messrs  
James Madala, W Tyrer, J Pakade, Jacob  
Cumming, Jesse Mkam, Wm Mzinjana, J D  
Mtshazo; J Ntusi; Nteto Mabona, J Maneli,  
C L Motebang, J J Jabavu (adv), Samuel  
J Mbanjwa, Kingwilliamstown Borough  
(adv), Michael Tutu, H Mbambisa, Stephen  
Mtcba, Joseph Solilo, Joel Jack, Mahashe  
Mxabela; Revs J Zwelibanzi, John Noba-  
nda ; Messrs J S Moss, J Gontshi (adv, J  
M Majozi, R Solomon, M.A.. Crammer M  
Sebeta, J Ndzingwa, S Mlamleli, A Tyuluba,  
P M Selati, Corbitt, T P Mqayise, Haihai  
Maqubela, Samuel Franz. Colley M  
September, L Daman, Thos Ngcoza, Samuel  
Lnmata, T Madolwana, M Rosendorff, J  
Manentsa, Ed Ndlangisa, J Tolibadi; Miss  
M Mazamisa; Messrs Jas Maqungo, C N  
Cross (adyj, A Mazwai, Dr Johnston ; Revs  
W Sigenu, Joseph Mngqibisa, E Tsewu;  
Messrs Samuel W Gxumisa, J Z Nomana;  
Miss D Ntshona (Mrs Zidumbu); Mrs Sarah Q  
Mekeni; Messrs John A Nkovu, J D Mzimba,  
B Ncapo, Robert Nyos', Wm Balfour, J *W* Somtunzi, M M Magabela, R J Mbulula,  
 W C Mtoba, Eli Ntlouze, J Tunyiswa, D  
Bulube, C Bulube, B Ntanga, John David,  
J B Gantsho, J Q Sondlo, John Zamzam,  
Z Sokopo, Isaiah Tsoko, Joel Jack, R G  
Mbulula (adv), N P Gasa, H Ntlonze, John  
Sululu, Miss M Matshaya, M J Poswa,  
John A Ntsiko.

*October* 1888 :—Colonel Griffith, C.M.G.,  
Messrs. Thos Mandyu, Martinus Tonis, W  
S. Mazwi, E Fanti, P Magaba, J Z Zini, B  
Sipuka, Philip Rozani, Collis Matikinca,  
Bishop Callaway, P Keswa, J J Ngcaku,  
John Qinga, W Mnyanda, K J Ganca, M  
Magabela, J Mpinda, Robt Ntla, W W  
Maholwana, Daniel Mbaza, Geo Tyinika,  
Jacob Shosha, Hezekiah Mashiyi, Tsewu  
Konongo, H Hlahle, Geo Mgudlandlu, J J  
Mcanyangwa, W G Msikinya, Revs F G  
Kayser, D Malgas, Messrs. John Langa, M  
Mbeki, A Mtintso, J Kuzani, J Lukalo, Thos  
a’ B Matolengwe, Petros Mbobe, And. Z  
Siyobi, Wm Johannes, James Jeremiah,  
Petrus Masiko, Silas Mhlabi, P Kakaza,  
Tshnka Konongo, Col. Government adv.,  
Mrs. Sarah Mekeni, Messrs: Jonathan  
Mdledle, Philip Mayeza, John Maokoy, Solo-  
mon Sibene, Fred G Hiles, Rev W Stuart,  
Miss Matilda Pamla, Messrs. J. S. Dlakiya,  
Thos Tele, Samuel Jozi, Jno Nkomo, Chas  
Hlati, Petros Joseph, James Nyanda, Chief  
Jojo, and Umfundisi Jojo, Messrs. John  
Ntuli, W Yako, S Mgwetyana, W Lobi, J  
McGregor, Rev G Mbongwe, Messrs. Jas  
Nguza, Austin Ngcnmbe, Chas Tyatya, JKI  
Jabavu, I) K Vandala, I W Wauchope, T .  
Singaba, D Bolani, J B Radasi, J S Mbo-  
ngwe, Joh Kumalo, S Matolo, Rev Wm  
Holford, Miss Jane Nquka, Rev Jonas  
Goduka, Messrs. S Mosisidi, H J Mayafi,  
J Bull, Win Nongauza, E Nquka, P Malange,  
Booy Kwaza, L Ntanta, J Gxilishe, S Rani,  
Jantjie Gqamana, Chas P Luzipo, B  
Stephen Zwaartbooi, Chas B Zwaartbooi,  
Martinus Tyawana, Matiwana Mabokela,  
Chas T Martin, Bourke and Marsh (adv),  
A H Maci, B Gqobose, Z Kondlo, Miss F A  
Ndlazi, Messrs. N Magajana, John Bidli,  
James Xinwa, Nath Matodlana, H Mangesa-  
na, J W Mzozoiyana (adv), Jacob Mgcokoca

2 IMVO ZABANTSUNDU (NATIVE OPINION) [DECEMBER 20, 1888